ประกาศอธิบดีกรมบังคับคดี เรื่อง หลักเกณฑ์และวิธีการจ่ายค่าตอบแทนและค่าใช้จ่ายของผู้ไกล่เกลี่ย โดยที่เป็นการสมควรให้วางหลักเกณฑ์และวิธีการจ่ายค่าตอบแทนและค่าใช้จ่ายของ ผู้ไกล่เกลี่ย อาศัยอํานาจตามความในข้อ 25 ของระเบียบกรมบังคับคดี ว่าด้วยการไกล่เกลี่ยข้อพิพาท พ.ศ.2558 อธิบดีกรมบังคับคดีจึงประกาศหลักเกณฑ์และวิธีการจ่ายค่าตอบแทนและค่าใช้จ่ายของผู้ไกล่เกลี่ย ดังต่อไปนี้ข้อ ๑ ในประกาศนี้ "ผู้ไกล่เกลี่ย" หมายความว่า บุคคลซึ่งกรมบังคับคดีมีคําสั่งแต่งตั้งให้ทําหน้าที่ในการ ไกล่เกลี่ยข้อพิพาท โดยไม่ตัดสินชี้ขาดข้อพิพาท "คู่ความ" หมายความว่า ผู้ร้องขอไกล่เกลี่ย คู่กรณีในข้อพิพาท รวมถึงผู้แทนหรือผู้รับมอบ อํานาจของบุคคลหรือหน่วยงานนั้น "ค่าตอบแทน" หมายความว่า ค่าตอบแทนเนื่องจากการปฏิบัติงานไกล่เกลี่ย "ค่าใช้จ่าย" หมายความว่า ค่าใช้จ่ายในการไปปฏิบัติหน้าที่ตามที่ได้รับมอบหมาย "ค่าตอบแทนพิเศษ" หมายความว่า ค่าตอบแทนเพิ่มเติมนอกเหนือจากค่าตอบแทนปกติ ตามที่อธิบดีกรมบังคับคดีกําหนดในการไกล่เกลี่ยที่มีความสําคัญ หมวด ๑ ค่าตอบแทนและค่าใช้จ่าย----------------------------------ข้อ ๒ ผู้ไกล่เกลี่ย มีสิทธิได้รับค่าตอบแทนและค่าใช้จ่าย ดังนี้ (1) ให้ผู้ไกล่เกลี่ยมาดําเนินการไกล่เกลี่ยตามกําหนดวัน เวลา ณ ศูนย์ไกล่เกลี่ยข้อพิพาท ที่กําหนดแจ้งไว้ โดยได้รับค่าตอบแทนเป็นรายเรื่อง เรื่องละ 1,000 บาท (หนึ่งพันบาทถ้วน) ในกรณี ไกล่เกลี่ยหลายเรื่องในวันเดียวกัน ให้จ่ายค่าตอบแทนเป็นรายเรื่อง แต่เมื่อรวมกันแล้วต้องไม่เกิน 10 เรื่อง ต่อวัน (2) ในกรณีมีผู้ไกล่เกลี่ยหลายคนทําการไกล่เกลี่ยในเรื่องเดียวกัน ให้ผู้อํานวยการหรือหัวหน้า หน่วยงานสังกัดกรมบังคับคดีพิจารณากําหนดตัวผู้ไกล่เกลี่ยที่สมควรได้รับค่าตอบแทนในเรื่องนั้นหรือแบ่งจ่าย ค่าตอบแทนให้ผู้ไกล่เกลี่ยหลายคนเป็นสัดส่วนตามที่เห็นสมควรเมื่อการไกล่เกลี่ยสิ้นสุดลงก็ได้ โดยพิจารณา ถึงความตั้งใจในการปฏิบัติหน้าที่และระยะเวลาที่ใช้ไกล่เกลี่ยเป็นสําคัญ ทั้งนี้ ค่าตอบแทนเรื่องหนึ่งต้อง ไม่เกินอัตราที่กําหนดในข้อ (1) (3) ในการเดินทางไปไกล่เกลี่ยในเขตพื้นที่ที่ได้รับมอบหมายตามกําหนดนัด ให้ผู้ไกล่เกลี่ย ได้รับค่าพาหนะเหมาจ่ายครั้งละ 300 บาท (สามร้อยบาทถ้วน) (4) ในกรณีไม่มีคู่ความแม้ฝ่ายหนึ่งฝ่ายใดมาไกล่เกลี่ย ผู้ไกล่เกลี่ยไม่มีสิทธิได้รับค่าตอบแทน โดยให้ได้รับเฉพาะค่าพาหนะเดินทางข้อ ๓ กรณีอธิบดีกรมบังคับคดีมีคําสั่งให้เดินทางไปปฏิบัติหน้าที่ไกล่เกลี่ยนอกเขตพื้นที่ ที่ได้รับมอบหมาย หรือปฏิบัติหน้าที่อื่นนอกเหนือจากการไกล่เกลี่ย หรือไปเข้ารับการอบรม สัมมนา ตามที่ มีคําสั่งอนุมัติ ให้ผู้ไกล่เกลี่ยมีสิทธิได้รับค่าใช้จ่ายในการเดินทางโดยอ้างอิงจากพระราชกฤษฎีกาค่าใช้จ่าย ในการเดินทางไปราชการ พ.ศ. 2526 และที่แก้ไขเพิ่มเติม ระเบียบกระทรวงการคลังว่าด้วยการเบิกค่าใช้จ่าย ในการเดินทางไปราชการ พ.ศ. 2550 และที่แก้ไขเพิ่มเติม รวมทั้งระเบียบและกฎหมายอื่นๆที่เกี่ยวข้อง โดยให้ใช้สิทธิเบิกจ่ายเทียบเท่าข้าราชการพลเรือนผู้ดํารงตําแหน่งประเภทวิชาการระดับเชี่ยวชาญข้อ ๔ เจ้าหน้าที่สังกัดกรมบังคับคดีที่ทําหน้าที่ไกล่เกลี่ย ไม่มีสิทธิได้รับค่าตอบแทนและ ค่าใช้จ่ายตามประกาศนี้หมวด ๒ ค่าตอบแทนพิเศษ------------------------ข้อ ๕ กรณีทําการไกล่เกลี่ยข้อพิพาทในเรื่องที่มีความสําคัญ เช่น ข้อพิพาทที่อาจมีผลกระทบ ต่อประชาชนจํานวนมาก หรือมีความยุ่งยากซับซ้อน หรืออยู่ในความสนใจของประชาชน ฯลฯ หากการไกล่เกลี่ยเป็นผลสําเร็จทั้งหมดหรือบางส่วนสมประโยชน์ของทางราชการ ให้ผู้ไกล่เกลี่ยมีสิทธิได้รับ ค่าตอบแทนเป็นกรณีพิเศษเพิ่มเติมจากค่าตอบแทนปกติตามที่อธิบดีเห็นสมควรกําหนด ทั้งนี้ ไม่เกิน 10,000 บาท (หนึ่งหมื่นบาทถ้วน)ข้อ ๖ ในกรณีที่มีเหตุพิเศษสมควรปฏิบัติเป็นอย่างอื่น หรือที่ไม่มีกําหนดไว้ในประกาศนี้ ให้เสนออธิบดีกรมบังคับคดีพิจารณาเป็นกรณี ๆ ไปผู้มีอํานาจลงนาม - ประกาศ ณ วันที่ 10 กรกฎาคม พ.ศ. 2558 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล) อธิบดีกรมบังคับคดี